
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 749 

— ” 24 Ιουλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ωριαία αποζημίωση του διδακτικού προσωπικού του 
ΕΚΔΔ στα Προγράμματα διδασκαλίας ξένων γλωσ¬ 
σών. 

Έγκριση Υπερωριακής Εργασίας Προσωπικού του -ε~ 
νοδβχειακού Επιμελητηρίου (ΞΕΕ) για το έτος 


1998. 2 

Καθορισμός Αμοιβής των Οργάνων Ελέγχου των Ε¬ 
πενδυτικών Σχεδίωντου Ν. 2545/97. 3 

Καθορισμός αμοιβής των μελών, των εισηγητών και 
των γραμματέων των Γνωμοδοτικών Επιτροπών 
ΒΕΠΕ»τουΝ. 2545/97. 4 


Υπερωριακή απασχόληση αστυνομικού προσωπικού 
που διατίθεται στα γραφεία του Υπουργού και Γε¬ 
νικού Γραμματέα του Υπουργείου Δημόσιας Τά¬ 
ξης, για εκτέλεση υπηρεσίας κατά το Α' Εξάμηνο 


1998. 5 

Καθιέρωση εργασίας πέραν του κανονικού ωραρίου 
για Πολιτικό Προσωπικό, μόνιμο και με σύμβαση ι¬ 
διωτικού δικαίου αορίστου ή ορισμένου χρόνου Υ¬ 
πουργείου Δημόσιας Τάξης. 6 

Συγκρότηση προσωρινού Επιστημονικού Συμβουλίου 
στο Ινστιτούτο Βιοίατρικών Ερευνών Ιωαννίνων (I- 
ΒΕΙ). 7 


Έγκριση οργανωτικού σχήματος κ.λπ ρυθμίσεων στα 
πλαίσια της υλοποίησηςτου σιδηροδρομικού και ο¬ 
δικού έργου της Κακιάς Σκάλας ως ενιαίου έργου, 
με τίτλο «Συγκοινωνιακός Άξονας ΠΑΤΡΑ - ΑΘΗΝΑ 
- ΘΕΣ/ΝΙΚΗ - ΕΥΖΩΝΟΙ, Τμήμα ΟΔΙΚΑ ΚΑΙ ΣΙΔΗΡΟ¬ 
ΔΡΟΜΙΚΑ ΕΡΓΑ ΣΤΟ ΤΜΗΜΑ ΤΗΣ ΚΑΚΙΑΣ ΣΚΑ¬ 
ΛΑΣ» από την Υπηρεσία ΕΥΔΕ/ΠΑΘΕ της 
Γ.Γ.Δ.Ε/Υ.ΠΕ.ΧΩ.ΔΕ. 8 

Καθορισμός προϋποθέσεων παραμονής αλλοδαπών 
για φοίτηση σε Ελληνικά Τριτοβάθμια Εκπαιδευτι¬ 
κά Ιδρύματα και για κατάρτιση σε Δημόσια και Ι¬ 
διωτικά Ιδρύματα Επαγγελματικής κατάρτισης 
(Ι.Ε.Κ). 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 2037468/4572/0022 (1) 

Ωριαία αποζημίωση του διδακτικού προσωπικού του ΕΚ¬ 
ΔΔ στα Προγράμματα διδασκαλίας ξένων γλωσσών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 1388/83 «Ίδρυση ΕΚΔΔ» (ΦΕΚ 113/Α/83) 

2. Τις διατάξεις του άρθρου 51 παρ. 2 του Ν. 1943/91 
«Εκσυγχρονισμός της Οργάνωσης της λειτουργίας της 
Δημόσιας Διοίκησης και άλλες διατάξεις» (ΦΕΚ 50/Α/91). 

3. Τις διατάξεις του άρθρου 24 παρ. 2 του Ν. 1735/87 
(ΦΕΚ 195/Α/87). 

4. Τις διατάξειςτου άρθρου 14του Ν. 2527/97 «Τροπο¬ 
ποίηση και συμπλήρωση διατάξεων του Ν. 2190/94 και άλ¬ 
λες διατάξεις». 

5. Τις διατάξειςτου άρθρου 26του Ν.Δ. 324/69. 

6. Την αριθ. 2284/19.3.98 απόφαση του Δ.Σ. του ΕΚΔΔ. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΕΚΔΔ το ύψος της οποίας ανέρχεται στο ποσόν των 
110.000.000 δρχ. περίπου ετησίως. 

8. Την σριθμ.2040788/4615/0022/94 (ΦΕΚ 596/τ.Β/94) 
κοινή υπουργική απόφαση «καθορισμός της ωριαίας α¬ 
ποζημίωσης του διδακτικού προσωπικού του ΕΚΔΔ στα 
προγράμματα διδασκαλίας ξένων γλωσσών». 

9 . Την αρ. ΔΙΔΚ/Φ. 1 /20199/5.9.97 (ΦΕΚ 801 /Β75.9.97) α¬ 
πόφαση «Ανάθεσης αρμοδιοτήτων». 

10. Τις διατάξεις του αρ. 29Α του Ν. 1558/85, όπως 
προστέθηκε με το αριθ. 27 του Ν. 2081/92 και αντικατα- 
στάθηκε με το αρ. 1 του Ν. 2469/97 (ΦΕΚ 38 Α). 

11. Την αριθμ. 1107147/1239/0006 Α/4.10.96 απόφαση 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Τροποποιούμε την αριθ. 2040788/4615/0022/94 (ΦΕΚ 
596/Τ.Β/94 κοινή Υπουργική Απόφαση ως προς το σημείο που 
αναφέρεταιστο ύψοςτουποσούτης ωριαίας αποζημίωσηςτου 
διδακτικού προσωπικού του Εθνικού Κέντρου Δημόσιας Διοί¬ 
κησης (ΕΚΔΔ), σταπρογράμμστα διδασκαλίας ξένωνγλωσσών 
και ορίζουμε αυτό στονποσόντων έξι χιλιάδων (6.000) δρχ. 

Κατά τα λοιπά η απόφαση 2040788/4615/0022/94 (ΦΕΚ 
596/τ.Β/94) ισχύει ως έχει. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1998 

01 ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Σ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2040368/4163/0022 (2) 

Έγκριση Υπερωριακής Εργασίας Προσωπικού του Ξενο¬ 
δοχειακού Επιμελητηρίου (ΞΕΕ) για το έτος 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχωντουΔη- 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ57/Α/18.3.98). 

2. Το Ν. 1558/85 «Κυβέρνηση και Κυβερνητικά Όργα¬ 
να», (ΦΕΚ 137/Α/26.6.85. 

3. Το Π.Δ. 27/1.2.96 «περί συγχώνευσης των Υπουργεί¬ 
ων Τουρισμού, Βιομηχανίας - Ενέργειας και Τεχνολογίας 
και Εμπορίου, στο Υπουργείο Ανάπτυξης» (ΦΕΚ 
19/Α/1.2.96). 

4. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ244/Α/25.9.96). 

5. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από του Υπουργείο Ανάπτυξης (ΦΕΚ 241/Α/8). 

6. Την με αριθ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Περί μεταβίβασης αρμοδιοτήτων στους Υφυπουρ¬ 
γούς Οικονομικών». 

7. Την ανάγκη πραγματοποίησης υπερωριών για τους ε¬ 
ξής λόγους: 

α) Την συγκέντρωση, ταξινόμηση, καταγραφή και απο¬ 
στολή στο Ελεγκτικό Συνέδριο όλων των οικονομικών α¬ 
πολογιστικών στοιχείων των ετών 1976, 1977 και 1978. 

β) Την τροποποίηση και συμπλήρωση των ειδικών προ¬ 
γραμμάτων μηχανογραφικών εφαρμογών 50ΡΉΛ/ΑΒΕ 
του Επιμελητηρίου, την επέκτασή τους και σε άλλες λει¬ 
τουργίες αυτού, καθώς και τις απαραίτητες δοκιμές και 
παράλληλες λειτουργίες παλαιών - νέων προγραμμάτων. 

γ) Την αύξηση των υπηρεσιακών αναγκών για την εξυ¬ 
πηρέτηση των ξενοδόχων λόγω έναρξης της τουριστικής 
περιόδου 1998. 

8. Το γεγονός ότι η δαπάνη που θα προκληθεί από τις εν 
λόγω υπερωρίες και η οποία ανέρχεται σε 2.500.000 δρχ. 
(δύο εκατομμύρια πεντακόσιες χιλιάδες), θα βαρύνει τον 
τακτικό προϋπολογισμό του Ξ.Ε.Ε. οικονομικού έτους 
1998 (κωδ. 0261) στον οποίο υπάρχει εγκεκριμένη πίστω¬ 
ση, αποφασίζουμε: 

Εγκρίνουμε υπερωριακή απασχόληση 1.300 ωρών, για 
13 υπαλλήλους του ξενοδοχειακού Επιμελητηρίου της Ελ¬ 
λάδος (Ξ.Ε.Ε.) όσον αφορά στο Β' εξάμηνο, έτους 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 


Αριθ. 2043918/4575/0022 ( 3 ) 

Καθορισμός Αμοιβής των Οργάνων Ελέγχου των Επενδυ¬ 
τικών Σχεδίων του Ν. 2545/97. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1 -Τις διατάξεις του άρθρου 17παρ. 4του Ν. 2545/97. 

2. Τις διατάξεις του αρ. 29Ατου Ν. 1558/85, όπως προ¬ 
στέθηκε με το άρθρο 27 του Ν. 2081/92 και αντικαταστά- 
θηκε με το αρ. 1 του Ν. 2469/97 (ΦΕΚ38Α). 

3. Τις διατάξεις του πρώτου εδαφίου της παρ. 3 του ά- 
θρρου 22 του Ν. 2362/95, περί Δημοσίου Λογιστικού Ε¬ 
λέγχου των δαπανών του Κράτους κ.λπ. (ΦΕΚ 247Α). 

4. Την υπ’ αριθ. 2084294/10443/004/28.12.95 Εγκύκλιο 
του Γενικού Λογιστηρίου του Κράτους. 

5. Τις διατάξεις του Π.Δ. 229/86 (ΦΕΚ 96 Α'), όπως τρο¬ 
ποποιήθηκε και συμπληρώθηκε με τις διατάξεις του Π.Δ. 
396/89 (ΦΕΚ 172 Α') και του Π.Δ. 189/95 (ΦΕΚ 98 Α'), «Ορ¬ 
γανισμός Γ ενικής Γ ραμματείας Βιομηχανίας». 

6. Την αριθ. 114/8.10.96 (ΦΕΚ 124/Β/96), απόφαση του 
Πρωθυπουργού και της Υπουργού Ανάπτυξης σχετικά με 
την ανάθεση αρμοδιοτήτων στους Υφυπουργούς Άννα 
Διαμαντοπούλου και Μιχαήλ Χρυσοχοΐδη. 

7. Τις διατάξεις του άρθρου 40 του Ν. 849/78, (ΦΕΚ232 
Α'), όπως τροποποιήθηκε με το άρθρο 8 του Ν. 2129/93 
(ΦΕΚ 57 Α'). 

8. Την με αριθμ. οικ. 10392/426/27.3.98 (ΦΕΚ438/Β/98) 
απόφαση της Υπουργού Ανάπτυξης περί καθορισμού των 
προϋποθέσεων και της διαδικασίας εκταμίευσης επιχο¬ 
ρήγησης και ελέγχου των επενδυτικών σχεδίων που υπά¬ 
γονται στις διατάξειςτου Ν. 2545/97 «Βιομηχανικές και Ε¬ 
πιχειρηματικές Περιοχές». 

9. Την ανάγκη ελέγχου πραγματοποίησης των επενδυ¬ 
τικών σχεδίωντου νόμου 2545/97 (ΦΕΚ 254/Α/97) προκει- 
μένου να καταβάλλεται η τμηματική επιχορήγηση στα ε¬ 
πενδυτικά σχέδια που θα εγκριθούν. 

10. Το γεγονός ότι με την παρούσα απόφαση προκαλεί- 
ται δαπάνη σε βάρος του κρατικού προϋπολογισμού της 
Γενικής Γραμματείας Βιομηχανίας του Υπουργείου Ανά- 
πτυξης (Φορέας 35/110), που ανέρχεται στο ποσό των 1,5 
εκατ. δραχμών περίπου για το έτος 1998 και στο ποσό των 
5 εκατ. δραχμών περίπου για τον επόμενο χρόνο. 

11. Την αριθ. 1107147/1239/0006Α/4.10.96 απόφαση 
για «Ανάθεση -αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

1. Σε κάθε μέλος των Οργάνων Ελέγχου χορηγείται η¬ 
μερήσια αποζημίωση εκτός έδρας και οδοιπορικά έξοδα 
σύμφωνα με τις ισχύουσες εκάστοτε διατάξεις. 

2. Σε κάθε μέλος των Οργάνων Ελέγχου παρέχεται α¬ 
μοιβή 30.000 δραχ. για κάθε έκθεση ελέγχου πέραν των 
αναφερομένων στην παρ. 1 του παρόντος άρθρου, απο¬ 
ζημιώσεων. 

3. Η καταβολή της αποζημίωσης θα γίνει από την Οικο¬ 
νομική Δ/νση της Γενικής Γ ραμματείας Βιομηχανίας μετά 
από εντολή της Δ/νσης Βιομηχανικής Χωροθεσίας και Πε¬ 
ριβάλλοντος. 

4. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΑΝΝΑ ΔΙΑΜΑΝΤΟΠΟΥΛΟΥ 

-♦- 

Αριθ. 2043917/4574/0022 (4) 

Καθορισμός αμοιβής των μελών, των εισηγητών και των 
γραμματέων των Γνωμοδοτικών Επιτροπών ΒΕΠΕ» 
του Ν. 2545/97. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/85), όπως προστέθηκε 
με το αρ. 27του Ν. 2081/92 και αντικαταστάθηκε με το αρ. 
1 του Ν. 2469/97 (ΦΕΚ38Α). 

2. Το Π.Δ/γμα 27/29.1.96 (ΦΕΚ 19/Α/96) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας, και Εμπορίου στο Υπουργείο Ανάπτυξης». 

3. Την με αριθμό 114/8.10.96 (ΦΕΚ 924/Β/96) απόφαση 
του Πρωθυπουργού και της Υπουργού Ανάπτυξης σχετι¬ 
κά με την ανάθεση αρμοδιοτήτων στους Υφυπουργούς Α¬ 
νάπτυξης Άννα Διαμαντοπούλου και ΜιχαήλΧρυσοχοΐδη. 

4. Τις διατάξεις της παραγράφου 3 του άρθρου 22 του 
Ν. 2362/1994 περί Δημοσίου Λογιστικού Ελέγχου και δα¬ 
πανών του Κράτους. 

5. Τις διατάξεις του Π.Δ. 229/86 (ΦΕΚ 96/Α/86) «Σύστα¬ 
ση και Οργάνωση της Γενικής Γραμματείας Βιομηχανίας» 
του Π.Δ. 396/89 (ΦΕΚ 172/Α/89) «Οργανισμόςτης Γ.Γ.Β.». 

6. Τις διατάξεις του Ν. 2545/97 (ΦΕΚ 254/Α/97) «Βιομη¬ 
χανικές και Επιχειρηματικές Περιοχές» και ειδικότερα της 
παραγράφου 4 του άρθρου 17. 

7. Την με αριθμ. οικ 10391/425/27.3.98/ΦΕΚ318/Β/98 α¬ 
πόφαση της Υφυπουργού Ανάπτυξης «Σύνθεση και συ¬ 
γκρότηση της Γνωμοδοτικής Επιτροπής ΒΕΠΕ σύμφωνα 
με το άρθρο 17του Ν. 2545/97 και καθορισμός της διαδι¬ 
κασίας λειτουργίας της. 

8. Το γεγονός ότι με την παρούσα απόφαση προκαλεί- 
ται δαπάνη σε βάρος του Τακτικού Προϋπολογισμού της 
Γενικής Γ ραμματείας Βιομηχανίας του Υπουργείου Ανά¬ 
πτυξης (Φορέας 35/100) ύψους 5 εκατ. δρχ. που εγγρά- 
φεται στον Ετήσιο Τακτικό Προϋπολογισμό της Γενικής 
Γ ραμματείας Βιομηχανίας (ΚΥΑ 05150). 

9. Την αριθ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών για ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών, αποφασίζουμε: 

Καθορίζου με την αποζημίωση των μελών των Γνωμοδο- 
τικών Επιτροπών της παραγράφου 4 του άρθρου 17 του 
Ν.2545/97, όπως ισχύει, για δεκαπέντε(ΐδ) συνεδριάσεις 
ετησίως, ως ακολούθως: 

Για τον Πρόεδρο και τα μέλη της Γνωμοδοτικής Επιτρο¬ 
πής είκοσι χιλιάδες δρχ. (20.000 δρχ.) ανά συνεδρίαση. 

Γ ια τους Εισηγητές της Επιτροπής δέκα πέντε χιλιάδες 
δρχ. (15.000 δρχ.) ανά συνεδρίαση. 

Γ ια τον Γ ραμματέα της Επιτροπής και τον Αναπληρωτή 
του δέκα χιλιάδες δρχ. (10.000 δρχ.) ανά συνεδρίαση. 


Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΑΝΝΑ ΔΙΑΜΑΝΤΟΠΟΥΛΟΥ 

-Φ- 

Αριθμ. 2036227/3659/0022 ( 5 ) 

Υπερωριακή απασχόληση αστυνομικού προσωπικού που 
διατίθεται στα γραφεία του Υπουργού και Γ ενικού 
Γραμματέα του Υπουργείου Δημόσιας Τάξης, για ε¬ 
κτέλεση υπηρεσίας κατά το Α' Εξάμηνο 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 2448/1996 «Μισθολογικές ρυθμί¬ 
σεις μονίμων στελεχών των Ενόπλων Δυνάμεων και αντι¬ 
στοίχων της Ελληνικής Αστυνομίας, του Πυροσβεστικού 
και του Λιμενικού Σώματος» (Α - 279). 

2. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες διατάξεις» (Α -40). 

3. Τις διατάξειςτου άρθρου 15του Ν. 2592/1998 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις». 

4. Τις διατάξειςτου άθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α -137), το οποίο προστέ¬ 
θηκε με το άρθρο 27 του Ν. 2081 /1992 (Α -154), και τροπο¬ 
ποιήθηκε με το άρθρο 1 παρ. 2 εδάφιο α του Ν. 2469/1997 
«Περιορισμός και βελτίωση της αποτελεσματικότητας των 
Κρατικών δαπανών και άλλες διατάξεις». 

5. Την υπ’ αριθμ. 33 από 30.5.1997 Πράξη του Υπουργι¬ 
κού Συμβουλίου. 

6. Τις διατάξειςτου Π.Δ. 28/1986 (Α -11) «Περί χρόνου 
εργασίας και συναφή θέματα προσωπικού του Υ.Δ.Τ.». 

7. Την υπ’ αριθ. 2088043 από 12.12.1997 Εγκύκλιο Ο¬ 
δηγία του Υπουργείου Οικονομικών «Εκτέλεση Π/Υ οικο¬ 
νομικού έτους 1998» 

8. Τα υπ’ αριθμ. 2040601 /6299/0022 και 2090440/12741 / 
0022 από 30.5.1997 και 23.12.1997 έγγραφα του Υπουρ¬ 
γείου Οικονομικών / 22ης Δ/νσης Μισθολογίου. 

9. Την υπ’ αριθμ. 2022941/2297/0022 από 7.4.1998 Ε¬ 
γκύκλιο Οδηγία του Υπουργείου Οικονομικών /22η Δ/νση 
Μισθολογίου. 

10. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/ 0006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

11. Το γεγονός ότι από τις διατάξεις της παρούσας Α¬ 
πόφασης προκαλείται δαπάνη σε βάρος του Κρατικού 
Π/Υ εξόδων μόνον για το Α' Εξάμηνο 1998 ύψους 
21.000.000 δρχ. περίπου, που μπορεί να αντιμετωπισθεί 
από τις εγγεγραμμένες πιστώσεις των ΚΑΕ 0531 
(5.000.000 δρχ.) και 0532 (50.000.000 δρχ.) του εκτελού- 
μενου Π/Υ εξόδων Ε.Φ. 43 -110 «ΕΛΛΗΝΙΚΗ ΑΣΤΥΝΟΜΙΑ» 
αποφασίζουμε: 

1. Εγκρίνουμε την καθιέρωση υπερωριακής απασχόλη¬ 
σης για το Αστυνομικό Προσωπικό που διατίθεται στα 
γραιρεία του Υπουργού και του Γενικού Γραμματέα του 
Υπουργείου Δημόσιας Τάξης και εκτελεί υπηρεσία ασφα¬ 
λείας γραφείων και υπηρεσία προσωπικού ασφαλείας α¬ 
πό 1.1.1998έως 30.6.1998ωςεξής: 

α. Γραφείο Υπουργού 31 Αστυνομικοί κατ’ ανώτατο όριο, 
β. Γραφείο Γενικού Γραμματέα 10 Αστυνομικοί κατ’ α¬ 
νώτατο όριο. 

2. Οι ώρες υπερωριακής απασχόλησης δεν μπορούν να 
υπερβούντις πενήντα οκτώ (58) συνολικά για τον καθένα, 
από τις οποίες (8) ώρες απογευματινή υπερωριακή εργα¬ 
σία, (30) ώρες νυχτερινή εργασία και (20) ώρες για εργα¬ 
σία κατά τις Κυριακές και εξαιρέσιμες ημέρες, κατά μήνα. 

3. Η καταβολή και η δικαιολόγηση της υπερωριακής α¬ 
ποζημίωσης ενεργείται σύμφωνα με τα ισχύοντα. 

Η παρούσα απόφαση ισχύει από 1.1.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

-φ- 

Αριθμ. 2036228/4255/0022 (6) 

Καθιέρωση εργασίας πέραν του κανονικού ωραρίου για 
Πολιτικό Προσωπικό, μόνιμο και με σύμβαση ιδιωτικού 
δικαίου αορίστου ή ορισμένου χρόνου Υπουργείου 
Δημόσιας Τάξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑ=ΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/1988 (ΦΕΚ 
Α - 57) «Αναπροσαρμογή συντάξεων πολιτικών συνταξι- 
ούχωντου Δημοσίου, ρύθμιση συνταξιοδοτικώνθεμάτων 
και άλλες διατάξεις». 

2. Τις διατάξεις του άρθρου 29 του Ν. 1558/1985 (ΦΕΚ 
Α - 37) «Κυβέρνηση και Κυβερνητικά Όργανα» όπως τρο- 
ποοιήθηκε με το άρθρο 27 του Ν. 2081 /1992 (ΦΕΚ Α -154). 

3. Τις διατάξεις του άρθρου 22παρ. 3 του Ν. 2362/1995 
(ΦΕΚ Α - 247) «Περί Δημοσίου Λογιστικού Ελέγχου των 
δαπανώντου Κράτους κ.λπ.». 

4. Τις διατάξεις του Ν. 1481/1984 «Οργανισμός Υπουρ¬ 
γείου Δημόσιας Τάξης». 

5. Τις διατάξεις του ΠΔ. 28/1986 (ΦΕΚ Α -11) Περί χρό¬ 
νου εργασίας και συναφή θέματαπροσωπικούτου Υ.Δ.Τ.». 

6. Την υπ’ αριθμ. 1107147/1239/0006Α/4.10.96 Κοινή Α¬ 
πόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ Β - 922). 

7. Το γεγονός ότι από την παρούσα απόφαση προκα- 
λείται δαπάνη ποσού (29.000.000) είκοσι εννέα εκατομ¬ 
μυρίων δραχμών περίπου για το χρονικό διάστημα από 
1.1.1998 μέχρι 30.6.1998 που θα καλυφθεί από τις γραμ¬ 
μένες πιστώσεις των ΚΑΕ 0511,0512, 0521 και 0522 του 
Προϋπολογισμού εξόδων έτους 1998 της Ελληνικής Α¬ 
στυνομίας Ε.Φ. 43 - 110 συνολικού ύψους (66.000.000) 
δρχ. και 

8. Το γεγονός ότι το προσωπικό που απασχολείται στα 
γραφεία του Υπουργού καιτου Γεν. Γ ραμματέα λόγω της ει¬ 


δικής φύσεως της λειτουργίας των γραφείων αυτών έχει να 
αντιμετωπίσει επιπλέον επείγουσες και έκτακτες εργασίες, 
το πολιτικό προσωπικό, μόνιμο και με σύμβαση ιδιωτικού δι¬ 
καίου αορίστου ή ορισμένου χρόνου, του Υπουργείου Δη¬ 
μόσιας Τάξης, πέραν των συνήθων καθηκόντων του έχει να 
νατιμετωπίσει επιπλέον επείγουσες και έκτακτες εργασίες 
που απορρέουν από την Ευρωπαϊκή Ένωση, τη συνθήκη 
50ΗΕΝ6ΕΝ, την κάλυψη εθυμοτυπικών αναγκών της Ηγε¬ 
σίας του Υπουργείου, τη μεταφορά υλικών σε όλη τη χώρα, 
την επαναπροώθηση στα σύνορα οικονομικών προσφύγων, 
την προετοιμασία και αντιμετώπιση αυξημένων κυκλοφο- 
ριακών αναγκών, τη συγκέντρωση και ανάλυση στοιχείων, 
τροχαίων ατυχημάτων, τον έλεγχο δαπανών και υπομνημά¬ 
των για τη γρήγορη αποκατάσταση της παγίας προκαταβο¬ 
λής, την έκτακτη απασχόληση στα εγκληματολογικά εργα¬ 
στήρια, τηνπροετοιμασία, τον έλεγχο και κωδικοποίηση της 
μισθοδοσίας και την αντιμετώπιση καθαριότητας των Αστυ¬ 
νομικών καταστημάτων, αποφασίζουμε: 

Καθορίζουμε το ανώτατο όριο σε αριθμό των υπαλλή¬ 
λων του πολιτικού προσωπικού, μονίμου και με σύμβαση 
αορίστου ή ορισμένου χρόνου, του Υπουργείου Δημόσιας 
Τάξης που μπορεί να εργάζεται υπερωριακάτις εργάσιμες 
ή κατά τις εξαιρέσιμες ή κατά τις νυχτερινές ώρες σε εκα¬ 
τόν σαράντα πέντε (145) άτομα κλάδων ΠΕ,ΤΕ,ΔΕ,ΥΕγια 
το χρονικό διάστημα από 1.1.1998 μέχρι 30.6.1998 και συ¬ 
νολικό αριθμό ωρών είκοσι τεσσάρων χιλιάδων (24.000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 
-*- 

Αριθμ. 7828 (ΦΟΡ) 767 (7) 

Συγκρότηση προσωρινού Επιστημονικού Συμβουλίου 
στο Ινστιτούτο Βιοϊατρικών Ερευνών Ιωαννίνων (ΙΒΕΙ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις του Ν. 1514/85 «Ανάπτυξη της επιστη¬ 
μονικής και τεχνολογικής έρευνας». 

β. Την παρ. 3 του άρθρου 6 του Π.Δ. 20/98 »Ιδρυση 
ΝΠΙΔ με την επωνυμία «Ινστιτούτο Βιοϊατρικών Ερευνών 
Ιωαννίνων», αποφασίζουμε: 

Διορίζουμε προσωρινό Επιστημονικό Συμβούλιο στο Ιν¬ 
στιτούτο Βιοϊατρικών Ερευνών Ιωαννίνων, ως εξής: 
α. Γερ. Παγουλάτος με αναπληρωτή τον Δ. Σιδερή 
β. Δ. Γλάρος μα αναπληρωτή τον Ν. Παυλίδη 
γ. X. Μουτσόπουλος με αναπληρωτή τον Δ. Κυριακίδη 
δ. Χρ. Μασσαλάς με αναπληρωτή τον Κ. Δραΐνα 
ε. Ελ. Τζόνσον με αναπληρωτή τον Θ. Φώτση 
Το προσωρινό επιστημονικό Συμβούλιο θα λειτουργή¬ 
σει μέχρι τη συγκρότηση του προβλεπόμενου στηνπαρ. 1 
του άρθρου 6 του Π.Δ. 20/98 Επιστημονικού Συμβουλίου 
και για διάστημα όχι μεγαλύτερο των πέντε (5) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. οικ/24975 (®) 

Έγκριση οργανωτικού σχήματος κ.λπ ρυθμίσεων στα πλαί¬ 
σια της υλοποίησης του σιδηροδρομικού και οδικού έρ¬ 
γου της Κακιάς Σκάλας ως ενιαίου έργου, με τίτλο «Συ¬ 
γκοινωνιακός Άξονας ΠΑΤΡΑ - ΑΘΗΝΑ - ΘΕΣ/ΝΙΚΗ - ΕΥ- 
ΖΩΝΟΙ, Τμήμα ΟΔΙΚΑ ΚΑΙ ΣΙΔΗΡΟΔΡΟΜΙΚΑ ΕΡΓΑ ΣΤΟ 
ΤΜΗΜΑ ΤΗΣ ΚΑΚΙΑΣ ΣΚΑΛΑΣ» από την Υπηρεσία ΕΥ- 
ΔΕ/ΠΑΘΕτης Γ.Γ.Δ,Ε/Υ.ΠΕ.ΧΩ.ΔΕ. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν 1418/1984 «Δημόσια έργα και ρυθμίσεις συ¬ 
ναφών θεμάτων», και του Π.Δ. 609/85 «Κατασκευή Δημο¬ 
σίων Έργων» (ΦΕΚ 223Α/31.12.85) όπως τροποποιήθη¬ 
καν, συμπληρώθηκαν και ισχύουν σήμερα. 

β. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

γ. Του Π.Δ. 574/82 (ΦΕΚ 104Α/30.8.82) «Ανακατανομή 
των αρμοδιοτήτων των Υπουργείων» με το οποίο προβλέ- 
πεται μεταξύ των άλλων η δυνατότητα του Υπουργείου 
Δημοσίων Έργων (νυν Γ.Γ.Δ.Ε/Υ.ΠΕ.ΧΩ.ΔΕ) να αναλαμ¬ 
βάνει στο σύνολο ή μέρος την εκτέλεση ή τον έλεγχο της 
κατασκευής έργων άλλων φορέων μετά από Κοινή Από¬ 
φαση του Υπουργού Δημοσίων Έργων (νυν Υ.ΠΕ.ΧΩ.ΔΕ) 
και του αρμοδίου κατά περίπτωση Υπουργού. 

δ. Του Π Δ. 193/95 με το οποίο συστάθηκε η Ειδική Υπη¬ 
ρεσία Δημοσίων Έργων για τη μελέτη και κατασκευή του 
Οδικού Άξονα ΠΑΤΡΑ - ΑΘΗΝΑ - ΘΕΣ/ΝΙΚΗ - ΕΥΖΩΝΟΙ 
(ΕΥΔΕ/ΠΑΘΕ), όπως τροποποιήθηκε με το Π.Δ. 65/97 με 
το οποίο ορίσθηκε η ΕΥΔΕ/ΠΑΘΕ ως Προϊσταμένη Αρχή 
και το Τμήμα Κατασκευών ΑΘΗΝΑΣ και ΕΥΔΕ/ΠΑΘΕ ως 
Δ/νουσα Υπηρεσία για το τμήμα ΚΟΡΙΝΘΟΣ - ΥΛΙΚΗ (στο 
οποίο περιλαμβάνεται και το υπόψη Οδικό Έργο της Κα¬ 
κιάς Σκάλας). 

2. Την απόφαση Υπουργού Μεταφορών - Επικοινωνιών 
(ΦΕΚ 272Β/7.4.97) με την οποία κυρώθηκε η Σύμβαση Α¬ 
νάθεσης από τον Ο.Σ.Ε της εκτέλεσης έργων από την 
«ΕΡΓΟΣΕ». 

3. Την αριθ. 10631/1102/31.3.97 (ΦΕΚ 278Β/8.4.97) α¬ 
πόφαση Υφυπουργού Μεταφορών - Επικοινωνιών «Γιατα 
Όργανα που αποφασίζουν ή γνωμοδοτούν και ειδικές 
ρυθμίσεις σε θέματα Έργων που εκτελούνται από την 
«ΕΡΓΑΟΣΕ Α.Ε.». 

4. Την αριθ. 830/18.9.97 απόφαση του Πρωθυπουργού 
και του Υπουργού Μεταφορών - Επικοινωνιών «Ανάθεση 
αρμοδιοτήτων του Υπουργού Μεταφορών και Επικοινω¬ 
νιών στον Υφυπουργό Μεταφορών και Επικοινωνιών». 

5. Τις ΣΑΕ 071/2 υποτομέας ΟΔΟΙ - ΓΕΦΥΡΕΣ και 078/4 
Τομέας Σιδηροδρόμων (στις οποίες περιλαμβάνονται α¬ 
ντίστοιχα το οδικό και σιδηροδρομικό έργο της Κακιάς 
Σκάλας). 

6. Τα πρακτικά της 2ης Άτυπης Συνεδρίασης του Ταμεί- 
ου Συνοχής για το έργο της Κακιάς Σκάλας (30.6.1997) 
στο οποίο προσαρτήθηκε και το από 30.5.97 σημείωμα 
που αναφερεται στην Προτεινόμενη Οργάνωση - Διαχεί¬ 
ριση του όλου έργου της Κακιάς Σκάλας. 

7. Το αριθ. 97631374/15.7.97 έγγραφο της Ευρωπαϊκής 


Ένωσης με το οποίο γίνεται αποδεκτός ο τρόπος δημο- 
πράτησης του υπόψη έργου και επισημαίνονται οι συζη- 
τηθείσες μεταβολές, στη σύσκεψη της 30.6.97, αναφορι¬ 
κά με το οργανωτικό υλοποίησης του υπόψη έργου. 

8. Τις διατάξεις του άρθρου 27 του ν. 2081/1992 (ΦΕΚ Α 
138) και το γεγονός ότι από την παρούσα απόφαση δεν δημι- 
ουργείται δαπάνη σε βάρος του κρατικού προϋπολογισμού. 
Και επειδή: 

Το οδικό έργο και το σιδηροδρομικό έργο της Κακιάς 
Σκάλας είναι σύνθετα και αλληλοεμπλεκόμενα, κατα- 
σκευαζόμενα μάλιστα εντός στενής εδαφικής ζώνης με ι¬ 
διαίτερες δυσκολίες ανάγλυφου και πολύ επιβαρημένες 
συνθήκες κυκλοφορίας και επομένως δεν μπορούν να 
διασπαστούν και επιβάλλεται η υλοποίηση του όλου έρ¬ 
γου σε ενιαία εργολαβία, αποφασίζουμε: 

1. Η Γενική Γραμματεία Δημοσίων Έργων του 
Υ.ΠΕ.ΧΩ.ΔΕ (δια της ΕΥΔΕ/ΠΑΘΕ) αναλαμβάνει εξ ολο¬ 
κλήρου την υλοποίηση (φορέας κατασκευής) του Οδικού 
και σιδηροδρομικού έργου της Κακιάς Σκάλας ως ένα έρ¬ 
γο με τίτλο: «Συγκοινωνιακός άξονας ΠΑΤΡΑ - ΑΘΗΝΑ - 
ΘΕΣ/ΝΙΚΗ - ΕΥΖΩΝΟΙ, τμήμα: ΟΔΙΚΑ ΚΑΙ ΣΙΔΗΡΟΔΡΟΜΙ¬ 
ΚΑ ΕΡΓΑ ΣΤΟ ΤΜΗΜΑ ΤΗΣ ΚΑΚΙΑΣ ΣΚΑΛΑΣ» εκτιμώμε- 
νου συνολικού προϋπολογισμού 60 δις δρχ. χρηματοδο¬ 
τούμενο από αντίστοιχες σχετικές πιστώσεις που θα ε- 
γκριθούν από τους αρμόδιους φορείς. 

2. Το Οργανωτικό σχήμα και λοιπές ρυθμίσεις στα πλαί¬ 
σια υλοποίησης του υπόψη έργου έχουν ως ακολούθως: 

α) Τα Τεύχη Δημοπράτησης του έργου θα εγκριθούν α¬ 
πό τον Υπουργό ΠΕ.ΧΩ.Δ.Ε. με προηγούμενη έγκριση α¬ 
πό την ΕΡΓΟΣΕ Α.Ε. για το μέρος αυτών που αφορά σε Σι¬ 
δηροδρομικό Έργο. 

β) Η δημοπράτηση του έργου θα γίνει από την 
ΕΥΔΕ/ΠΑΘΕ. 

γ) Στις Επιτροπές του Διαγωνισμού και Εισήγησης για 
Ανάθεση θα συμμετέχουν και στελέχη της ΕΡΓΟΣΕ, θα 
μπορούν επίσης σε αυτές τις Επιτροπές να συμμετέχουν 
και στελέχη των Συμβούλων της ΕΡΓΟΣΕ και της ΕΥ- 
ΔΕ/ΠΑΘΕ. 

δ) Η ανάθεση του έργου θα γίνει από τον Υπουργό 
ΠΕ.ΧΩ.Δ.Ε. 

ε) Η διοίκηση της σύμβασης του Έργου (αρμοδιότητες 
Προϊσταμένης Αρχής και Διευθύνουσας Υπηρεσίας) ανα¬ 
λαμβάνεται από την ΕΥΔΕ/ΠΑΘΕ. 

στ) Εφαρμόζονται οι διαδικασίες διοίκησης των Δημο¬ 
σίων Έργων, όπως προκύπτουν από την υφιστάμενη σχε¬ 
τική Νομοθεσία υλοποίησης Δημοσίων Έργων (Διευθύ- 
νουσα Υπηρεσία, Προϊσταμένη Αρχή, Συμβούλιο Δημο¬ 
σίων Έργων κ.λπ.). 

ζ) Η «ΕΡΓΟΣΕ Α.Ε.» συμμετέχει στη διαδικασία λήψης α¬ 
πόφασης για όλα τα θέματα που αφορούν, είτε άμεσα εί¬ 
τε έμμεσα, στο σιδηροδρομικό έργο σύμφωνα μετά ορι¬ 
ζόμενα στην παρούσα απόφαση. 

η) Διαχωρισμός της επίβλεψης για τα δυο υπο-έργα (δη¬ 
λαδή για τις εργασίες του σιδηροδρομικού τμήματος και 
για τις εργασίες του οδικού τμήματος) με διαφορετικές ο¬ 
μάδες επίβλεψης (για καθοδήγηση/επίβλεψη, επιμετρή¬ 
σεις, λογαριασμούς κ.λπ.) υπό τον Προϊστάμενο του Τμή¬ 
ματος Κατασκευών Έργων ΑΘΗΝΑΣ της ΕΥΔΕ/ΠΑΘΕ. 

θ) Η στελέχωση της ομάδας επίβλεψηςτου σιδηροδρο¬ 
μικού τμήματος θα γίνει με στελέχη που θα διατεθούν βα¬ 
σικά από την ΕΡΓΟΣΕ Α.Ε. στην ΕΥΔΕ/ΠΑΘΕ (άρθρο 5 
του Π.Δ. 193/95/5.6.97/ ΦΕΚ ΙΟΙΑ'). Ο αριθμός των στε- 

λεχών αυτών που θα διατεθούν από την ΕΡΓΟΣΕ Α.Ε. και 
η επιλογή τους θα αποφασιστούν από την ΕΡΓΟΣΕ Α.Ε. 
Τα στελέχη αυτά θα υπάγονται διοικητικά στην ΕΥΔΕ/ΠΑ- 
ΘΕ. Εάν απαιτηθεί η ομάδα επίβλεψης του σιδηροδρομι¬ 
κού έργου θα συμπληρωθεί από στελέχη της ΕΥΔΕ/ΠΑ- 
ΘΕ. Η ΕΡΓΟΣΕ θα υποστηρίζει με το Τεχνικό / Επιστημο¬ 
νικό δυναμικό της, τη λειτουργία των στελεχών αυτών, 
ώστε να διασφαλιστεί η επίβλεψη του Έργου, σύμφωνα 
με τις σχετικές προδιαγραφές της ΕΡΓΟΣΕ Α.Ε. 

ι) Στη διαδικασία παραγωγής του έργου θα συμμετέχουν 
και οι Σύμβουλοι της ΕΡΓΟΣΕ και της ΕΥΔΕ/ΠΑΘΕ, σύμ¬ 
φωνα με τα προβλεπόμενα στις οικείες συμβάσεις τους. 

ια) Δημιουργία και λειτουργία «ΕΠΙΤΡΟΠΗΣ ΣΥΝΤΟ¬ 
ΝΙΣΜΟΥ ΚΑΙ ΤΕΧΝΙΚΗΣ ΠΑΡΑΚΟΛΟΥΘΗΣΗΣ» η οποία θα ε¬ 
ξετάζει, θα επεξεργάζεται και θα προτείνει λύσις σε όλα τα 
θέματα που αφορούν και στα δύο υπο-έργα ή για τα θέμα¬ 
τα ενός υπό-έργου που επηρεάζουντο άλλο υπο-έργο. Η Ε¬ 
πιτροπή θα αποτελείται από τον Προϊστάμενο του Τμήμα¬ 
τος Κατασκευών Έργων ΑΘΗΝΑΣ της ΕΥΔΕ/ΠΑΘΕ, τους ε¬ 
πικεφαλής επιβλέποντες Μηχανικούς του Οδικού και του 
σιδηροδρομικού έργου, τον εκπρόσωπο της ΕΡΓΟΣΕ και 
τον εκπρόσωπο του Συμβούλου της ΕΥΔΕ/ΠΑΘΕ. 

ιβ) Δημιουργία και λειτουργία «ΤΕΧΝΙΚΗΣ ΕΠΙΤΡΟ¬ 
ΠΗΣ», η οποία επιλαμβάνεται όλων των θεμάτων (επε¬ 
ξεργάζεται και εισηγείται στην Προϊσταμένη Αρχή επί 
ενστάσεων, τροποποιήσεων μελετών, αιτήσεων θερα¬ 
πείας κ.λ.π.) που αφορούν (άμεσα ή έμμεσα) στο σιδη¬ 
ροδρομικό υπο-έργο. Η Επιτροπή αυτή θα αποτελείται 
από τον Δ/ντή της ΕΥΔΕ/ΠΑΘΕ, τους Τμηματάρχες Κα¬ 
τασκευών και Μελετών της ΕΥΔΕ/ΠΑΘΕ, εκπροσώπους 
της ΕΡΓΟΣΕ Α..Ε. (περιλαμβανομένου καιτου εκπροσώ¬ 
που του Συμβούλου της ΕΡΓΟΣΕ) καθώς και από τον εκ- 

πρόσωπο του Συμβουλίου της ΕΥΔΕ/ΠΑΘΕ. 

ιγ) Στις συνεδριάσεις των Τμημάτων του Συμβουλίου Δη¬ 
μοσίων Εργωντης Γ.Γ.Δ.Ε./Υ.ΠΕ.ΧΩ.ΔΕ, κατά τις οποίες ε¬ 
ξετάζονται θέματα που αφορούν άμεσα ή έμμεσα το σιδη¬ 
ροδρομικό υπο-έργο της Κακιάς Σκάλας, προσκαλείται (α¬ 
νελλιπώς) και ο εκπρόσωπος της ΕΡΓΟΣΕ για την παροχή 
σχετικώνπληροφοριών και διευκρινίσεων στα θέματα αυτά. 

ιδ) Στις αιτήσεις θεραπείας του όλου έργου αποφασίζει 
ο Υπουργός ΠΕ.ΧΩ.ΔΕ: 

ιε) Η οικονομική διαχείριση της εργολαβίας θα είναι ενι¬ 
αία (υλοποιούμενη από τα αρμόδια όργανα της ΕΥΔΕ/ΠΑ- 
ΘΕ), αλλά θα υλοποιείται χωριστά για τα δυο υπο-έργα: 
Θα συντάσσονται χωριστοί λογαριασμοί (πιστοποιήσεις) 
που θα πληρώνονται με χωριστές επιταγές από τους αρ¬ 
μόδιους φορείς. Κατ’ αυτόν τον τρόπο θα είναι διαχωρι¬ 
σμένες οι δαπάνες των δύο Έργων και κατά συνέπεια η 
χρέωση των σχετικών δαπανών γίνεται ανάλογα στα προ¬ 
γράμματα των Ταμείων της Ε.Ε. Η υλοποίηση της χρημα¬ 
τοδότησης του Έργου γίνεται από τις ΣΑΕ 071 /2 και ΣΑΕ 
078/4 μέσω των αντιστοίχων αρμοδίων φορέων. 

Τα παραπάνω απεικονίζονται συνοπτικά στο συνημμένο 
διάγραμμα «ΟΡΓΑΝΩΣΗ ΔΙΟΙΚΗΣΗΣ ΕΡΓΟΥ ΚΑΚΙΑΣ 
ΣΚΑΛΑΣ» το οποίο αποτελεί αναπόσπαστο τμήμα της πα¬ 
ρούσας απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουλίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠ. ΜΕΤΑΦΟΡΩΝ 

Αριθ. 4803/13/4-νδ' ( 9 ) 

Καθορισμός προϋποθέσεων παραμονής αλλοδαπών για 
φοίτηση σε Ελληνικά Τριτοβάθμια Εκπαιδευτικά Ιδρύ¬ 
ματα και. για κατάρτιση σε Δημόσια και Ιδιωτικά Ιδρύ¬ 
ματα Επαγγελματικής κατάρτισης (Ι.Ε.Κ). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντες υπ όψη: 

1. Τις διατάξεις της παρ. 2 του άρθρου 15 του ν. 
1975/1991 "Είσοδος, έξοδος, παραμονή, εργασία, απέλα¬ 
ση αλλοδαπών, διαδικασία αναγνώρισης αλλοδαπών 
προσφύγων και άλλες διατάξεις (Α'-184). 

2. Τις διατάξεις της παρ. 8 του άρθρου 11 του ν. 
2413/1996 (Α' -124) και του ν.2009/1992. 

3. Τις διατάξεις του άρθρου 29Α του ν.1558/1985 "Κυ¬ 
βέρνηση και Κυβερνητικά Όργανα (Α'- 137), όπως προ¬ 
στέθηκε με το άρθρο 27 του ν.2081/1992 (Α' -154) και α- 
ντικαταστάθηκε με το άρθρο 1 του ν. 2469/1997 (Α' - 38). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1. 

Προϋποθέσεις παραμονής. 

Αλλοδαπός υπήκοος χώρας που δεν ανήκει στην Ευρω¬ 
παϊκή Ένωση εφοδιάζεται με άδεια παραμονής στη χώρα 
μας για σπουδές ή επαγγελματική κατάρτιση, εφόσον συ¬ 
γκεντρώνει τις ακόλουθες προϋποθέσεις: 

α) Έχει επιλεγεί σύμφωνα με τις κείμενες διατάξεις από 
κρατικό ή αναγνωρισμένο από το ελληνικό κράτος Τριτο¬ 
βάθμιο Εκπαιδευτικό Ίδρυμα ή Ινστιτούτο Επαγγελματι¬ 
κής Κατάρτισης (Ι.Ε.Κ.) δημόσιο ή ιδιωτικό, για την από¬ 
κτηση διδακτορικού διπλώματος ή διπλώματος ειδίκευ¬ 
σης ή πτυχίου ή άλλου τίτλου επαγγελματικής 
εκπαίδευσης και κατάρτισης. 

β) Κατέχει ισχυρό ταξιδιωτικό έγγραφο και ειδική προ¬ 
ξενική θεώρηση εισόδου (\/Ι8Α- 50ΗΕΝΘΕΝ) για σπου¬ 
δές ή επαγγελματική κατάρτιση. 

γ) Διαθέτει επαρκές συνάλλαγμα για την κάλυψη των ε¬ 
ξόδων διαβίωσης και των σπουδών ή της κατάρτισής του. 

δ) Διαθέτει υγειονομική ασφάλιση για κάλυψη εξόδων 
νοσηλείας και φαρμακευτικής περίθαλψης, 
ε) Έχει εξασφαλίσει κατάλυμα για την διαμονή του και 
στ) Δεν κρίνεται επικίνδυνος για τη δημόσια τάξη και α¬ 
σφάλεια της χώρας 

Άρθρο 2. 

Απαιτούμενα δικαιολογητικά - Διαδικασία. 

1.0 αλλοδαπός που συγκεντρώνει τις προϋποθέσεις 
του προηγουμένου άρθρου, προκειμένου να τύχει της 
σχετικής αδείας παραμονής, υποχρεούται όπως, εντός 
δεκαπέντε (15) ημερών από της εισόδου του στο Ελληνι¬ 
κό έδαφος παρουσιασθεί στην υπηρεσία αλλοδαπώντου 
τόπου κατοικίας του και να προσκομίσει τα ακόλουθα δι- 
καιολογητικά: 

α) Αίτηση χορήγησης αδείας παραμονής για σπουδές ή 
επαγγελματική κατάρτιση. 

β) Φ/Α ταξιδιωτικού εγγράφου και ειδικής προξενικής 
θεώρησης (\/Ι5Α-50ΗΕΝΘΕΝ) για σπουδές ή επαγγελ¬ 
ματική κατάρτιση. 


γ) Βεβαίωση του Υπουργείου Εθνικής Παιδείας και 
Θρησκευμάτων ότι έχει επιλεγεί για σπουδές σε Εκπαι¬ 
δευτικό Ιδρυμα Τριτοβάθμιας Εκπαίδευσης ή βεβαίωση 
του Ο.Ε.Ε.Κ. ότι έχει επιλεγεί για επαγγελματική κατάρτι¬ 
ση σε Δημόσιο ή Ιδιωτικό Ινστιτούτο Επαγγελματικής Κα¬ 
τάρτισης (ΙΈ. Κ). 

δ) Βεβαίωση εγγραφής σε Σχολή Τριτοβάθμιου Εκπαι¬ 
δευτικού Ιδρύματος ή σε Ι.Ε.Κ. δημόσιο ή ιδιωτικό. Σε πε¬ 
ρίπτωση που της εγγραφής προηγηθεί προπαρασκευα¬ 
στικό έτος για την εκμάθηση της Ελληνικής γλώσσας ο εν¬ 
διαφερόμενος προσκομίζει βεβαίωση του Διδασκαλείου 
της Νέας Ελληνικής γλώσσας του Πανεπιστημίου Αθηνών 
ή του Σχολείου της Νέας Ελληνικής γλώσσας του Πανε¬ 
πιστημίου Θεσσαλονίκης. 

ε) Επίσημα αποδεικτικά στοιχεία εισαχθέντος και δραχ- 
μοποιηθέντος επαρκούς συναλλάγματος, για την κάλυψη 
των αναγκών παραμονής και των σπουδών του, κατά τα ο¬ 
ριζόμενα στην παρ. 5, εδάφ. β' του άρθρου 6 του 
ν. 1975/1991. 

Για την εκτίμηση της επάρκειας του εισαγομένου συ¬ 
ναλλάγματος προς κάλυψη των ως άνω αναγκών λαμβά- 
νεται υπόψη και η τυχόν χορηγούμενη υποτροφία και η 
διάρκεια αυτής, η οποία αποδεικνύεται με βεβαίωση του 
οικείου φορέα. 

στ) Φ/Α βιβλιαρίου υγείας ή άλλου επισήμου εγγράφου 
από το οποίο να προκύπτει ότι ο αϊτών διαθέτει υγειονο¬ 
μική ασφάλιση. 

ζ) Επικυρωμένο αντίγραφο συναφθέντος ιδιωτικού 
συμφωνητικού εκμίσθωσης κατοικίας ή βεβαίωση Διευ¬ 
θυντή Φοιτητικής Εστίας ότι διαμένει εντός αυτής ή βε¬ 
βαίωση διαμονής σε ξενοδοχείο ή φιλοξενίας από ένοικο. 

η) Βεβαίωση Κρατικού Νοσοκομείου ότι δεν πάσχει από 
μολυσματική νόσο. 

θ) Τρεις (3) φωτογραφίες τύπου αστυνομικής ταυτότη¬ 
τας. 

2. Ειδικά από τον αλλοδαπό που έχει επιλεγεί για να πα¬ 
ρακολουθήσει πρόγραμμα μεταπτυχιακών σπουδών, α¬ 
παιτείται αντί του δικαιολογητικού του εδαφίου δ' της 
προηγούμενης παραγράφου, η προσκόμιση βεβαίωσης 
της Σχολής ή Τμήματος Τριτοβάθμιου Εκπαιδευτικού Ι¬ 
δρύματος, από την οποία να προκύπτει ότι έγινε δεκτός 
για παρακολούθηση προγράμματος μεταπτυχιακών 
σπουδών, καθώς και ο χρόνος που απαιτείται για την α¬ 
πόκτηση του σχετικού διπλώματος (άρθρο 11 παρ. Ιατου 
ν.2083/1992, όπως τροποποιήθηκε με το άρθρο 16 παρ. 2 
του ν.2327/1995) και επιπλέον η προσκόμιση πτυχίου α¬ 
ναγνωρισμένου από το ΔΙΚΑΤΣΑ (άρθρο 1 παρ. 22 του 
ν.2327/1995). 

3. Η Υπηρεσία Αλλοδαπώνπου δέχεται τα δικαιολογητι- 
κά ελέγχει αυτά για την πληρότητά τους και με πρότασή 
της τα υποβάλλει στην αρμόδια Υπηρεσία του Υπουργεί¬ 
ου Δημόσιας Τάξης, η οποία και μεριμνά για την έκδοση 
της σχετικής άδειας παραμονής. 

4. Η άδεια παραμονής είναι δυνατόν να εκδοθεί και χω¬ 
ρίς την προσκόμιση της βεβαίωσης εγγραφής του αλλο¬ 
δαπού για την εκμάθηση της Ελληνικής γλώσσας, που 
προβλέπεται στην παράγραφο 1 περ. δ'του παρόντος άρ¬ 
θρου, υπό την αίρεση ότι η βεβαίωση αυτή θα προσκομι- 
σθεί εντός μηνός από την έκδοση της αδείας, διαφορετι¬ 
κά η άδεια ανακαλείται. 



8560 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3. 

Ανανέωση αδείας παραμονής. 

Αλλοδαπός που κατέχει άδεια παραμονής για σπουδές 
ή επαγγελματική κατάρτιση, εφόσον επιθυμεί την ανανέ¬ 
ωση της, υποχρεούται όπως, δεκαπέντε (15) ημέρες πριν 
τη λήξη της, υποβάλλει στην Υπηρεσία Αλλοδαπών του 
τόπου διαμονής του σχετική αίτηση, συνοδευόμενη από 
βεβαίωση του οικείου εκπαιδευτικού φορέα, από την ο¬ 
ποία να προκύπτει η εγγραφή ή δήλωση μαθημάτων, η 
συμμετοχή στις εξετάσεις, η επιμέλεια, η πρόοδος και 
χρηστότητα αυτού. 

Άρθρο 4. 

Χρόνος φοίτησης - κατάρτισης. 

1. Ο χρόνος παραμονής του φοιτητή ή σπουδαστή για 
προπτυχιακές σπουδές δεν μπορεί να υπερβαίνει τον ε¬ 
λάχιστο υποχρεωτικό χρόνο φοίτησης που απαιτείται για 
τη λήψη του πτυχίου αυξανόμενο κατά δύο (2) έτη. 

Προκειμένου για σπουδαστές δημόσιων ή ιδιωτικών 
Ι.Ε.Κ., ο χρόνος παραμονής δεν μπορεί να υπερβαίνει 
τον ελάχιστο υποχρεωτικό χρόνο επαγγελματικής κα¬ 
τάρτισης που απαιτείται για τη λήψη του διπλώματος, 
προσαυξανόμενο κατά το ήμισυ. Στον ανωτέρω χρό¬ 
νο δεν συμπεριλαμβάνεται ο χρόνος για την εκμάθη¬ 
ση της Ελληνικής γλώσσας, ο οποίος σε καμία περί¬ 
πτωση δεν μπορεί να είναι μεγαλύτερος του ενός (1) 
έτους. 

2. Αλλαγή Σχολής ή Τμήματος ή Ι.Ε.Κή ειδικότητας 
Ι.Ε.Κ επιτρέπεται μόνο για μία φορά και εφόσον πραγ¬ 
ματοποιείται κατά το έτος εκμάθησης της γλώσσας ή 
το πρώτο έτος επαγγελματικής κατάρτισης στο Ι.Ε.Κ 
που αρχικά έχει εισαχθεί, σύμφωνα με τις κείμενες 
διατάξεις. Στην περίπτωση αυτή εφαρμόζονται ανά¬ 
λογα για τη νέα Σχολή ή Τμήμα ή Ι.Ε.Κ ή ειδικότητα 
Ι.Ε.Κ, οι περιορισμοί της παρ. 1 του παρόντος άρ¬ 
θρου. 

3.0 συνολικός χρόνος παραμονής για την απόκτηση δι¬ 
πλώματος ειδίκευσης δεν μπορεί να υπερβαίνει τα τρία 
(3) έτη, ενώ για την απόκτηση διδακτορικού διπλώματος 
δεν μπορεί να υπερβαίνει τα πέντε (5) έτη. 

4. Μετάτοπέραςτου καθορισμένου ανώτατου προς πα¬ 
ραμονή χρόνου του διαστήματος ο αλλοδαπός υποχρε- 
ούται να αναχωρήσει από τη χώρα. 


Άρθρο 5. 

Γενικές διατάξεις - περιορισμοί. 

1. Ο αλλοδαπός που ολοκληρώνει τις σπουδές ή την 
επαγγελματική κατάρτισή του καθώς στις περιπτώσεις 
που τις διακόπτει ή συμπληρώνει τον προβλεπόμενο 
συνολικό χρόνο υποχρεούται να αναχωρήσει από τη 
χώρα. Αν επιθυμεί να συνεχίσει ως μεταπτυχιακός 
σπουδαστής ή την επαγγελματική του κατάρτιση σε άλ¬ 
λο Ινστιτούτο Επαγγελματικής κατάρτισης (Ι.Ε.Κ), υπο- 
χρεούται να αναχωρήσει και να ζητήσει νέα άδεια εισό¬ 
δου σύμφωνα με τις διατάξεις της παρούσας απόφα¬ 
σης. 

2. Δεν επιτρέπεται σε αλλοδαπό που σπουδάζει ή κα¬ 
ταρτίζεται επαγγελματικά στην Ελλάδα να ασκεί οποιο- 
δήποτε επάγγελμα, είτε ως αυτοαπασχολούμενος είτε ως 
μισθωτός. 

Άρθρο 6. 

Κυρώσεις. 

Οι παραβάτες της παρούσας υπόκεινται στις κυρώσεις 
που προβλέπονται στο άρθρο 33 παρ. 10 και 11 του Ν. 
1975/1991, εφόσον η πράξη δεν τιμωρείται βαρύτερα α¬ 
πό άλλη διάταξη. 

Άρθρο 7. 

Κατάργηση διατάξεων. 

Από την έναρξη ισχύος της παρούσας απόφασης κα- 
ταργείται η υπ’ αριθμ. 4803/13/4-μη' από 22-11-1996 (Β - 
1058) ομοία. 

Άρθρο 8. 

Έναρξη ισχύος. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Αθήνα, 7 Ιουλίου 1998 

